LIETUVOS RESPUBLIKOS ŠVIETIMO IR MOKSLO MINISTRO IR

LIETUVOS RESPUBLIKOS SOCIALINĖS APSAUGOS IR DARBO MINISTRO

Į S A K Y M A S

DĖL LIETUVOS PROFESINIO IŠSILAVINIMO LYGIŲ

2001 m. gegužės 15 d. Nr. 821/64

Vilnius

Remdamiesi Lietuvos profesinio mokymo tarybos 2001 m. balandžio 12 d. posėdžio Nr. 6 nutarimu,

1. Tvirtiname Lietuvos profesinio išsilavinimo lygių struktūrą (pridedama).

2. Laikome netekusiu galios Lietuvos Respublikos švietimo ir mokslo ministro 1997 m. spalio 24 d. įsakymą Nr. 1383 „Dėl Lietuvos profesinio išsilavinimo lygių patvirtinimo“.

3. Nustatome, kad šiuo reglamentu privalo vadovautis visos profesinį išsilavinimą Lietuvoje teikiančios įstaigos, įmonės ir organizacijos.

ŠVIETIMO IR MOKSLO MINISTRAS	ALGIRDAS MONKEVIČIUS

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ

______________

PATVIRTINTA

švietimo ir mokslo ministro ir

socialinės apsaugos ir darbo ministro

2001 05 15 įsakymu Nr. 821/64

Lietuvos profesinio išsilavinimo lygiai

Profesinio išsilavinimo lygis	Profesinio išsilavinimo lygio apibūdinimas	Minimalus bendrojo išsilavinimo cenzas
Pirmas	Kompetencija atlikti nesudėtingas, pasikartojančias darbo operacijas.	–
Antras	Kompetencija atlikti principinių savarankiškų sprendimų nereikalaujantį specializuotą darbą.	Pradinis/pagrindinis
Trečias	Kompetencija atlikti sudėtingą darbą pakankamai atsakingų ir savarankiškų sprendimų reikalaujančiose veiklos srityse. Įgyjamas gebėjimas derinti grupės veiklą.	Vidurinis
Ketvirtas	Kompetencija atlikti sudėtingą darbą atsakomybės, savarankiškumo, gilių žinių ir specifinių gebėjimų reikalaujančiose veiklos srityse. Įgyjamas gebėjimas organizuoti ir administruoti grupės veiklą.	Vidurinis

Kompetencija savarankiškai atlikti sudėtingą atsakomybės reikalaujantį darbą konkrečiose veiklos srityse. Įgyjami gebėjimai savarankiškai atlikti planavimo, organizavimo, administravimo ir kontrolės funkcijas.	Aukštesnysis
Penktas	Kompetencija savarankiškai atlikti kūrybinį atsakomybės reikalaujantį darbą konkrečiose veiklos srityse. Išsamiomis žiniomis pagrįsti gebėjimai leidžia planuoti ir vertinti darbą, vykdyti valdymo funkcijas.	Aukštasis

______________